b'\n_START_ARTICLE_\nLuis Fernando Su\xc3\xa1rez\n_START_PARAGRAPH_\nLuis Fernando Su\xc3\xa1rez (s. 23. joulukuuta 1959 Medell\xc3\xadn, Kolumbia) on kolumbialainen uransa jo p\xc3\xa4\xc3\xa4tt\xc3\xa4nyt jalkapallopuolustaja ja nykyinen valmentaja. H\xc3\xa4n on ollut vuodesta 2011 Hondurasin jalkapallomaajoukkueen p\xc3\xa4\xc3\xa4valmentajana.\n_START_SECTION_\nUra\n_START_PARAGRAPH_\nPelaajana Su\xc3\xa1rez pelasi viisitoistavuotisen uransa aikana vain kahdessa seurassa: kotimaansa Atl\xc3\xa9tico Nacionalissa ja Deportivo Pereirassa. H\xc3\xa4n voitti Nacionalin riveiss\xc3\xa4 vuonna 1989 Copa Libertadoresin. H\xc3\xa4nen uransa kesti vuodesta 1980 vuoteen 1995._NEWLINE_Valmentajauransa Su\xc3\xa1rez aloitti entisen seuransa Atl\xc3\xa9tico Nacionalin riveiss\xc3\xa4 vuonna 1999. H\xc3\xa4n johtikin seuran heti Kolumbian mestaruuteen. Seuraavina vuosina h\xc3\xa4n valmensi seuroja kotimaassaan ja Ecuadorissa, kunnes siirtyi vuonna 2004 Ecuadorin jalkapallomaajoukkueen p\xc3\xa4\xc3\xa4valmentajaksi. H\xc3\xa4n johtikin maan vuoden 2006 MM-kisoihin, joissa se p\xc3\xa4\xc3\xa4si sensaatiomaisesti 16 parhaan joukkoon kaadettuaan sek\xc3\xa4 Puolan ett\xc3\xa4 Costa Rican. Nelj\xc3\xa4nnesv\xc3\xa4lieriss\xc3\xa4 Englanti kuitenkin voitti Ecuadorin 1\xe2\x80\x930 David Beckhamin vapaapotkumaalilla._NEWLINE_Vuonna 2007 Ecuadorin maajoukkueen johdosta l\xc3\xa4htenyt Su\xc3\xa1rez ehti valmentaa seuroja kotimaassaan ja Perussa ennen kuin vuoden 2010 MM-kisoihin selviytynyt Honduras valitsi h\xc3\xa4net valmentajakseen vuonna 2011. Su\xc3\xa1rez johdatti La Bicolorin MM-kisoihin 2014.'